
                БУРГАС, 8000 ул. Иван Богоров 20   Телефон: 056/ 81 32 26 Факс: 056/ 81 32 29
ДО

ОБЩИНСКИ СЪВЕТ

БУРГАС
Д О К Л А Д Н А    З А П И С К А

от Иван Маринов Апостолов – управител на „БЛАГОУСТРОЙСТВЕНИ СТРОЕЖИ“ ЕООД, ЕИК 812232530
ОТНОСНО: приемане на дарение в полза на Община Бургас 

УВАЖАЕМИ  ОБЩИНСКИ  СЪВЕТНИЦИ,

Представляваното от мен общинско търговско дружество стопанисва разсадник за декоративни дървета и храсти. Дейността е организирана върху 150 дка обработваема земя в местността „Синджирли герен”, землището на гр. Бургас. Там се отглеждат предимно иглолистни дървета, широколистни дървета и храсти, които са подходящи за озеленяване на обществени места.
Към момента имаме налични около 31 000 броя дървета и храсти, които искаме да предоставим безвъзмездно на Община Бургас, за да бъдат използвани за облагородяване на зелените площи на нейната територия. 

За целите на дарението, съм възложил на лицензирани оценители да изготвят Експертна оценка за определяне пазарната стойност на трайни насаждения, които ще бъдат предмет на настоящето дарение. Съгласно изготвената оценка, пазарната стойност на растителността възлиза на стойност 225 590,00 (двеста двадесет и пет хиляди петстотин и деветдесет лева) лв. без ДДС, а съгласно баланса на дружество е 580 000,00 (петстотин и осемдесет хиляди лева) лв.
Ето защо на основание чл. 21, ал. 1, т. 8 от Закон за местното самоуправление и местната администрация /ЗМСМА/, чл.34, ал.3 и ал. 4 от Закона за общинската собственост, чл. 225 от Закон за задълженията и договорите /ЗЗД/, предлагам на Общински съвет Бургас да вземе следното 
решение:

 

1. Общински съвет– Бургас приема предложеното дарение от „БЛАГОУСТРОЙСТВЕНИ СТРОЕЖИ“ ЕООД, ЕИК 812232530, представляващо трайни насаждения - декоративни дървета и храсти на стойност 225 590,00 (двеста двадесет и пет хиляди петстотин и деветдесет лева) лв. без ДДС, което да се ползва по предназначение за нуждите на Община Бургас, като всички разходи свързани с дарението (по Закона за данък върху добавената стойност, Закон за корпоративното подоходно облагане и др.) бъдат за сметка на Община Бургас. 
2. Възлага на Кмета на Община Бургас да сключи договор за приемането на дарението с „БЛАГОУСТРОЙСТВЕНИ СТРОЕЖИ“ ЕООД, ЕИК 812232530.
Приложение: Експертна оценка за определяне пазарната стойност на трайни насаждения.
С уважение,

Иван Апостолов

Управител на “Благоустройствени строежи” ЕООД

